als_Latn dik_Latn sag_Latn
Oficerët e krimit Ekonomik të Tiranës, në bashkëpunim me policinë e Durrësit kanë arrestuar tre persona, të akuzuar për prodhim dhe përdorim të parave të falsifikuara. Në sajë të operacionit të koduar “Euro”, janë sekuestruar me qindra euro false.
Në pranga kanë rënë shtetasit K. Nushi, 35 vjeç, banues në Tiranë, i dënuar më parë për shfrytëzim prostitucioni, J. Memhmeti, 27 vjeç, banues në Përmet si dhe K. Kalemi 19 vjeç, banues në Tiranë, i dënuar më parë për vjedhje.
Këta shtetas, në bashkëpunim me njëri-tjetrin, për rreth 2 muaj bënin pagesa me kartëmonedha 50 euroshe të falsifikuara në pika karburantesh dhe në markete në zonën e Tiranës dhe të Durrësit.
Po të njëjtat burime shtojnë se gjatë arrestimit, atyre iu janë kapur dhe 500 euro të dyshuara si të falsifikuara si dhe armë të ftohta.
als_Latn als_Latn als_Latn als_Latn